Covid-19 kelder Stormers, Leeus se stryd | Netwerk24
Deur Stephen Nell 11 Junie 2021 10:22
Die aflas van die wedstryd tussen die Stormers en Leeus beteken dat 'n ster soos Pieter-Steph du Toit teen die risiko van 'n besering beskerm word. Foto: Gallo Images
"Die besluit is Vrydag geneem nadat daar positiewe toetse (vir Covid-19) by die Leeus was. Ingevolge kompetisiereëls sal vier ligapunte aan die Stormers toegeken word," lui Saru se verklaring.
Vir Suid-Afrikaanse rugby is die aflas van dié kragmeting moontlik 'n bedekte seën. Nóg die Leeus nóg die Stormers was in die prentjie om die plaaslike Reënboogbekerreeks te wen en sodoende vir volgende week se eindstryd teen Benetton in Treviso te kwalifiseer.
Aan die Stormers-kant is daar ook heelparty spelers in die Springbok-groep wat nou nie die naweek aan die risiko van beserings blootgestel sal word nie.